Εθνικό τυφέκιο ΑΟΡ

Το Εθνικό Όπλο ΑΟΡ (ΑΟΡ Μ21) είναι ελληνικό τυφέκιο εφόδου το οποίο σχεδιάστηκε από την Σχεδιαστική Ομάδα ΑΟΡ με τον σκοπό την κάλυψη αναγκών του Ελληνικού Στράτου συγκεκριμένα κυρίως για την αντικατάσταση των παλαιών G3A3. Παρουσιάστηκε σε εκπροσώπους του Γενικού Επιτελείου Στρατού (ΓΕΣ) τον Ιούλιο του 2020.

Η σχεδίαση του όπλου ξεκίνησε τον Σεπτέμβριο του 2019 και ολοκληρώθηκε τον Μάρτιο του 2020. Λόγω της πανδημίας του COVID-19, η επίσημη ενημέρωση της πολιτικής και στρατιωτικής ηγεσίας για το πέρας της σχεδίασης, έγινε τον Μάιο 2020.

Η παρουσίαση έγινε προ αντιπροσωπείας ανωτέρων αξιωματικών του Γενικού Επιτελείου Στρατού, ενώ στο πέρας της ενημέρωσης συνοψίσθηκε ότι το όπλο ανταποκρίνεται στις σύγχρονες επιχειρησιακές απαιτήσεις και σχολιάσθηκε θετικά για την ευκολία προσαρμογής στις απαιτήσεις του χειριστή.

Εκτός των αρχικών δημοσιεύσεων το καλοκαίρι του 2020, δεν έχει υπάρξει περαιτέρω πληροφόρηση και το εγχείρημα φέρεται να μην οδήγησε σε έμπρακτο αποτέλεσμα ή υιοθέτηση από τις Ελληνικές Ένοπλες Δυνάμεις.

 Χαρακτηριστικά 
Το ΑΟΡ είναι διαθέσιμο σε δύο εκδόσεις. Την Μ21-5, που χρησιμοποιεί φυσίγγια διαμετρήματος 5,56×45mm NATO και την έκδοση Μ21-7 με φυσίγγια 7,62×51mm NATO.

Το όπλο μπορεί να παραχθεί σε υποεκδόσεις με διαφορετικά μήκη κάννης, ώστε να καλυφθούν κάλυψη διαφορετικές επιχειρησιακές απαιτήσεις.

Οι υποεκδόσεις της έκδοσης Μ21-5 είναι οι ακόλουθες:

 M21-5  - υποαραβίδα με κάννη μήκους 10,5 ιντσών
 M21-5 Carbine - αραβίδα με κάννη 14,5 ιντσών
 Μ21-5 Standard - τυπική έκδοση με κάννη 16 ιντσών
 Μ21-5 - τυφέκιο ακροβολιστού με κάννη 18 ιντσών.

Έχει σχεδιαστεί με ανοικτή αρχιτεκτονική, ώστε να είναι δυνατές τυχόν παρεμβάσεις από τον επιχειρησιακό χρήστη, ανάλογα με τις υπηρεσιακές επιλογές και προτιμήσεις. Το σχέδιο καλύπτει τόσο απαιτήσεις συμβατικών μονάδων για Τακτικές Μάχης πεζικού όσο και Ειδικών Επιχειρήσεων.

Το προτεινόμενο βασικό διαμορφωτικό πρότυπο της Σχεδιαστικής Ομάδας ΑΟΡ ενσωματώνει σειρά τεχνικών βελτιώσεων. Μεταξύ αυτών περιλαμβάνεται το σύστημα βάσεων MIL-STD 1913, γνωστό και ως σύστημα βάσεων Picatinny και χειροφυλακτήρας M-LOK(en), που συμβάλλει στη μείωση του συνολικού βάρους και εξασφαλίζει σταθερότερη τοποθέτηση προσαρτημάτων/παρελκομένων. Παράλληλα, έχει δοθεί έμφαση στην εργονομία, με πλήρως αμφιδέξιους μοχλούς χειρισμού (επιλογέα ασφαλείας/βολής, αναστολέας γεμιστήρα και κλείστρου), καθώς και με διαμορφώσεις όπως η διευρυμένη υποδοχή γεμιστήρα και μεγαλύτερο προφυλακτήρα σκανδάλης. Η κάννη ελευθέρας ταλαντώσεως (free floating) και η αυξημένη ακαμψία του συνόλου συμβάλλουν στη βελτίωση της ακρίβειας πυρός. 

Οι ρυθμίσεις επίσης δύναται να διατηρηθούν. Ο κορμός του τυφεκίου φέρει ειδική βαφή σε κατάλληλη απόχρωση για αποτελεσματικότερη παραλλαγή, με φινίρισμα μειωμένου υπέρυθρου ίχνους (αντι-IR). Επιπλέον, προβλέπεται πτυσσόμενο κοντάκιο και επιμέρους εσωτερικές παρεμβάσεις που ενισχύουν τη λειτουργική αξιοπιστία του συστήματος.

 Κατασκευή 
Η κατασκευή του όπλου μπορεί να γίνει εξ ολοκλήρου στην Ελλάδα και σύμφωνα με κάποιες πηγές, θα μπορούσε να παραχθεί στο εργοστάσιο των Ελληνικών Αμυντικών Συστημάτων (ΕΑΣ) στο Αίγιο. Με την υφιστάμενη νομοθεσία να απαγορεύει την παραγωγή σε άλλο φορέα εκτός της κρατικής ΕΑΣ.

Τα εξαρτήματα θα είναι κατασκευασμένα από κράματα μετάλλων υψηλής ποιότητας και αντοχής και πλαστικά μέρη, τα οποία θα έχουν ενισχυθεί με υαλονήματα στρατιωτικών προδιαγραφών, με επιφανειακές βαφές, όπως μεταξύ άλλων, η φωσφάτωση, ανοδίωση και επιχρωμίωση.

Όλα τα απάρτια θα κατασκευάζονται από κράματα μετάλλων υψηλής ποιότητας και αντοχής και πλαστικά μέρη ενισχυμένα με υαλονήματα που ανταποκρίνονται σε στρατιωτικές προδιαγραφές, με τις ανάλογες επιφανειακές βαφές όπως φωσφάτωση, ανοδίωση, επιχρωμίωση κ.λπ.

 Ανταπόκριση 
Οι αρμόδιοι δεν φέρεται να ανταποκρίθηκαν στην πρόταση, καθώς δεν υπήρξε κάποια επίσημη δήλωση, ενώ φέρεται να προχώρησαν τον ίδιο μήνα διαδικασίες απόκτησης οπλών ξένης κατασκευής. Συγκεκριμένα, μεταξύ άλλων κρατών, υπήρξε ισραηλινή αντιπρόταση στο ΑΟΡ, με το Ισραήλ να παρουσιάζει το Tavor X95 διαμετρήματος 5,56mm.

Παραπομπές

Κατηγορία:Τυφέκια
Κατηγορία:Στρατιωτικός εξοπλισμός της Ελλάδας